Νουβική καμηλοπάρδαλη

Η Νουβική καμηλοπάρδαλη (Giraffa camalopardalis camelopardsalis), γνωστή και ως Ουγκαντιανή καμηλοπάρδαλη ή καμηλοπάρδαλη Μπαρίνγκο, είναι  υποείδος ή είδος της καμηλοπάρδαλης. Βρίσκεται στην Αιθιοπία, την Κένυα, την Ουγκάντα, το Νότιο Σουδάν και το Σουδάν. Σήμερα, έχει εξαφανιστεί στη φύση από τη Λαϊκή Δημοκρατία του Κονγκό, την Αίγυπτο και την Ερυθραία. Η Νουβική καμηλοπάρδαλη ήταν παλαιότερα ευρέως διαδεδομένη στη βορειοανατολική Αφρική. Το υποείδος κατατάχθηκε για πρώτη φορά ως Κρισίμως Κινδυνεύον από την IUCN το 2018, λόγω μείωσης πληθυσμού κατά 95% τις τελευταίες τρεις δεκαετίες.

 Ταξινομία και εξέλιξη 
Η IUCN αναγνωρίζει σήμερα μόνο ένα είδος καμηλοπάρδαλης, με εννέα υποείδη, ένα από τα οποία είναι η Νουβική καμηλοπάρδαλη. Η Νουβική καμηλοπάρδαλη, μαζί με ολόκληρο το είδος, ήταν αρχικά γνωστή με το διώνυμο Cervus camelopardalis, το οποίο περιέγραψε ο Σουηδός ζωολόγος Κάρολος Λινναίος στο έργο του Systema Naturæ per regna tria naturæ, secundum classes, ordines, genera, species, cum characteribus, differentiis, synonymis, locis το 1758. Περιέγραψε την καμηλοπάρδαλη από την Αιθιοπία ή το Σέναρ του Ανατολικού Σουδάν.

Μετά την περιγραφή της Νουβικής καμηλοπάρδαλης από τον Λινναίο, αρκετά δείγματα περιγράφηκαν από άλλους φυσιοδίφες και ζωολόγους από τα τέλη του 18ου αιώνα με διαφορετικές επιστημονικές ονομασίες, οι οποίες σήμερα θεωρούνται όλες συνώνυμα του Giraffa camelopardalis camelopardalis:

 G. c. aethiopicus από τον Ogilby, 1836
 G. c. senaariensis από τον Trouessart, 1898
 G. c. typica από τον Bryden, 1899
 G. c. congoensis από τον Lydekker, 19033Linnaeus, C. (1758). Nubian giraffe (Giraffa camelopardalis camelopardalis). Catalogue of the ungulate mammals in the British Museum (Natural History)  (1913): 242.

Μια ανάλυση του 2016 για τα υποείδη της καμηλοπάρδαλης πρότεινε ότι η καμηλοπάρδαλη του Ρότσιλντ (G. c. rothschildi) θα μπορούσε να θεωρηθεί ομοειδής οικοτύπος της Νουβικής καμηλοπάρδαλης, όμως τα αποτελέσματα αυτά δεν είναι οριστικά.

 Περιγραφή 
Η Νουβική καμηλοπάρδαλη έχει έντονα καθορισμένες καστανόχρωμες κηλίδες που περιβάλλονται κυρίως από λευκές γραμμές, ενώ το κάτω μέρος του σώματος δεν φέρει κηλίδες. Το μεσαίο οστέινο εξόγκωμα είναι ιδιαίτερα ανεπτυγμένο στα αρσενικά. Το πιο εξαιρετικό χαρακτηριστικό της Νουβικής καμηλοπάρδαλης είναι ότι το ακραίο μήκος των μπροστινών ποδιών της προσδίδει στο ζώο ένα τεράστιο διασκελισμό, έτσι ώστε παρά τον σχετικά αργό ρυθμό του καλπασμού, μπορεί να κινείται με ταχύτητες έως και 48 χλμ./ώρα.

 Οικότοπος και πληθυσμός 
Οι καμηλοπαρδάλεις υπήρχαν σε ολόκληρη την Αφρική· η Νουβική καμηλοπάρδαλη ήταν ευρέως διασκορπισμένη σε όλη τη Βόρεια Αφρική, από την Κένυα έως την Αίγυπτο. Η καμηλοπάρδαλη ζει σε σαβάνες και δασικές περιοχές. Σήμερα, η Νουβική καμηλοπάρδαλη ζει στο ανατολικό Νότιο Σουδάν και στο νοτιοδυτικό τμήμα της Αιθιοπίας, καθώς και σε απομονωμένες περιοχές στην Ουγκάντα και την Κένυα. Το 2010 εκτιμήθηκε ότι λιγότερα από 250 άτομα ζούσαν στη φύση, αν και ο αριθμός αυτός δεν ήταν αβέβαιος. Ωστόσο, το 2016 εκτιμήθηκε ότι ζουν περίπου 2.150 Νουβικές καμηλοπαρδάλεις στη φύση, εκ των οποίων 1.500 ανήκουν στον οικοτύπο του Ρότσιλντ. Σήμερα, λιγότερες από 200 ζουν στη δυτική Αιθιοπία και περίπου 450 στο ανατολικό Νότιο Σουδάν. Στην Κένυα υπάρχουν 800 και στην Ουγκάντα περισσότερες από 1.550.

 Σε αιχμαλωσία 
Αν η καμηλοπάρδαλη του Ρότσιλντ θεωρηθεί συνώνυμη με τη Νουβική καμηλοπάρδαλη, τότε αυτό το ταξονομικό είδος είναι ένας από τους πιο συχνούς τύπους καμηλοπαρδάλεις που βρίσκονται σε αιχμαλωσία, μαζί με την καμηλοπάρδαλη με το δικτυωτό μοτίβο.[citation needed] IΑν όμως δε θεωρηθεί, από το 2003 ο ζωολογικός κήπος του Αλ Αΐν στα Ηνωμένα Αραβικά Εμιράτα είναι ένας από τους πολύ λίγους ζωολογικούς κήπους που αναπαράγουν αυτά τα ζώα. Η Νουβική καμηλοπάρδαλη αναπαράγεται επίσης σε αιχμαλωσία στο ζωολογικό κήπο της Γκίζας, στην Αίγυπτο.

 Παραπομπές 

Κατηγορία:Καμηλοπαρδαλίδες
Κατηγορία:Φυτοφάγα θηλαστικά
Κατηγορία:Θηλαστικά της Αφρικής